Diari Oficial de la Generalitat Valenciana


Sumari del DOGV 9896, del 18-07-2024 (2024/7278)

EXTRACTE de la Resolució d'11 de juliol de 2024, del director general de Labora Servei Valencià d’Ocupació i Formació, per la qual es convoquen per a l’exercici 2024 les subvencions destinades a contractar persones desocupades per entitats locals de la Comunitat Valenciana, per a realitzar accions previstes en plans o procediments d’emergències en l’àmbit forestal.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9896

Data del DOGV
:   18-07-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/7278

CVE
:   QCNS-P-5115-3175

Data del document
:   11-07-2024

Organisme emissor
:   Labora, Servici Valencià d'Ocupació i Formació

Tipus de document
:   Extracte

Anàlisi jurídica

 Descriptors 

:   * contractació de personal
    * ajuda pública
    * lluita contra incendis

BDNS (identif.): 774967

De conformitat amb el que preveuen els articles 17.3.b)  i 20.8.a)  de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions:

<https://www.infosubvenciones.es/bdnstrans/GE/es/convocatoria/774967>

<https://www.pap.hacienda.gob.es/bdnstrans/ge/ca/convocatorias>

*Primer. Beneficiaris i condicions*

Podran ser beneficiaris d’estes ajudes, en aplicació de l’article 8.3.a) de l’orde de bases, els ajuntaments de la Comunitat Valenciana esmentats en l’annex de la resolució de la convocatòria, així com els seus organismes autònoms i entitats dependents o vinculades, que contracten persones desocupades majors d’edat que figuren inscrites com a demandants d’ocupació en els Espais Labora de la Generalitat, sota la modalitat de contracte vinculat a programes d’activació per a l’ocupació. Les contractacions hauran de tindre una duració, almenys, de sis mesos.

*Segon. Objecte*

Esta convocatòria té per objecte concedir subvencions destinades a contractar persones desocupades per les entitats locals de la Comunitat Valenciana, esmentades en l’annex de la resolució de la convocatòria, amb la finalitat que incrementen la seua ocupabilitat mitjançant l’adquisició d’experiència laboral, fent actuacions que tinguen com a objecte principal mitigar un risc contemplat en un pla o procediment d’emergències de la Comunitat Valenciana en el seu conjunt o d’àmbit local, i reduint en particular els riscos poblacionals derivats dels incendis forestals, mitjançant accions que afavorisquen la intervenció dels mitjans d’extinció.

*Tercer. Bases reguladores*

Orde 13/2024, de 13 de juny, de la Conselleria d’Educació, Universitats i Ocupació, per la qual s’establixen les bases reguladores de les subvencions per a contractar persones desocupades per entitats locals de la Comunitat Valenciana (*Diari Oficial de la Generalitat Valenciana* de 18 de juny de 2024).

*Quart. Quantia*

1. Les subvencions es finançaran per un import global màxim de 00.718.716 euros.

2. L’import de la subvenció permetrà finançar, almenys, quatre contractes, el cost estimat dels quals puja a 66.000 euros.

*Quint. Termini de presentació de sol·licituds*

El termini per a la presentació de sol·licituds serà de quinze dies hàbils, a comptar de l’endemà de la publicació d’este extracte en el *Diari Oficial de la Generalitat Valenciana*.

  

València, 11 de juliol de 2024

Antonio Galvañ Diez

Director general